[bookmark: _GoBack]На основу члана 13. став 1. тачка 15. и члана 29. Одлуке о градским управама Града Сремска Митровица („Службени лист Града Сремска Митровица“, бр. 30/2020), члана 11. Раздео 6. Одлуке о  буџету Града Сремска Митровица за 2021. годину („Службени лист Града Сремска Митровица“, бр. 31/2020) и тачке VI Програма за доделу субвенција за подршку раду привредним субјектима који се баве изнајмљивањем сала за организоване скупове и прославе на територији Града Сремска Митровица због потешкоћа у пословању проузрокованих епидемијом болести COVID-19, који је донело Градско веће под бројем: 401-203/2021-III од 08.02.2021. године, начелник Градске управе за буџет и локални економски развој, дана 10.02.2021. године, р а с п и с у ј е


Ј А В Н И  П О З И В

за доделу субвенција за подршку раду привредним субјектима који се баве изнајмљивањем сала за организоване скупове и прославе на територији Града Сремска Митровица због потешкоћа у пословању проузрокованих епидемијом болести COVID-19


I			Позивају се заинтересовани привредни субјекти који се баве изнајмљивањем сала за организоване скупове и прославе на територији Града Сремска Митровица да Градској управи за буџет и локални економски развој Града Сремска Митровица поднесу захтев за доделу субвенција за подршку раду привредним субјектима који се баве изнајмљивањем сала за организоване скупове и прославе на територији Града Сремска Митровица због потешкоћа у пословању проузрокованих епидемијом болести COVID-19.

II			Средства за доделу субвенција за подршку раду привредним субјектима који се баве изнајмљивањем сала за организоване скупове и прославе на територији Града Сремска Митровица због потешкоћа у пословању проузрокованих епидемијом болести COVID-19 предвиђена су чланом 11. Раздео 6 Одлуке о буџету Града Сремска Митровица за 2021. годину у оквиру позиције 84, економска класификација 454 Субвенције приватним предузећима, у износу од 10.000.000,00 динара.
Средства из става 1. ове тачке намењена су за субвенционисање привредних субјеката који су у АПР-у регистровани за обављање делатности изнајмљивања властитих или изнајмљених некретнина и управљање њима, а који се баве изнајмљивањем сала за организоване скупове и прославе.

III		Услови за одобравање субвенција су следећи:
-да привредни субјект има регистровано седиште на територији Града Сремска Митровица,  
-да је привредни субјект основан најкасније 15.03.2020. године, 
-да привредни субјект има регистровану претежну делатност: 6820 - Изнајмљивање властитих или изнајмљених некретнина и управљање њима,
-да је привредни субјект измирио све приспеле обавезе по основу локалних јавних прихода.

IV			Критеријум за одобравање субвенције је висина остварених прихода у 2019. години и остварује се на следећи начин:
-за привредне субјекте који су остварили приходе до 1.000.000,00 динара висина субвенције износи 500.000,00 динара;
-за привредне субјекте који су остварили приходе од 1.000.001,00 динар до 3.000.000,00 динара висина субвенције износи 1.500.000,00 динара;
-за привредне субјекте који су остварили приходе од 3.000.001,00 динар до 6.000.000,00 динара висина субвенције износи 2.000.000,00 динара;
-за привредне субјекте који су остварили приходе преко 6.000.000,00 динара висина субвенције износи 3.000.000,00 динара.

V			Захтев за доделу субвенција се подноси на обрасцу који се може преузети са званичне интернет странице Града Сремска Митровица www.sremskamitrovica.rs или у градском Услужном центру. Уз захтев за доделу субвенција доставља се следећа документација:
1. Извод из АПР-а о регистрацији привредног субјекта,
2. Пореско уверење Градске управе за буџет и локални економски развој Града Сремска Митровица о измиреним обавезама по основу локалних јавних прихода (не старије од дана објављивања Јавног позива),
3. Редовни годишњи финансијски извештај (биланс успеха) за период од 01.01.2019. до 31.12.2019. године.

VI			Захтеви са потребном документацијом се предају лично на писарници Градске управе (у градском Услужном центру) или поштом, на адресу Града Сремска Митровица, ул. Светог Димитрија бр. 13, у затвореној коверти, са назнаком „Градска управа за буџет и локални економски развој – Захтев за доделу субвенција за подршку раду привредним субјектима који се баве изнајмљивањем сала за организоване скупове и прославе на територији Града Сремска Митровица због потешкоћа у пословању проузрокованих епидемијом болести COVID-19 – НЕ ОТВАРАТИ''. На полеђини коверте потребно је написати назив и адресу привредног субјекта.
Рок за предају захтева је 20 (двадесет) дана од дана објављивања Јавног позива на званичној интернет страници Града Сремска Митровица www.sremskamitrovica.rs, недељном листу „Сремске новине“ и недељном листу „М новине“, односно од 10.02.2021. године до 02.03.2021. године.
Неблаговремени, непотпуни, као и захтеви поднети од стране неовлашћеног лица неће се разматрати.
Додатне информације могу се добити у Градској управи за буџет и локални економски развој, на телефон број 022/215-2095.

VII 			Захтев са потребном документацијом разматра Комисија коју образује начелник Градске управе за буџет и локални економски развој (у даљем тексту: начелник). 
Одмах након разматрања поднетих захтева, Комисија утврђује предлог за доделу субвенција и доставља начелнику.
О додели и висини субвенција одлучује начелник Решењем, а на образложен предлог Комисије.
Средства се одобравају у складу са приливом средстава у буџет Града Сремска Митровица.

